Publication: Magyar Közlöny
Issue: MK-2002-35 (Year: 2002, Number: 35)
Era: 1990-2004
Section: 25/1986. (VII. 8.) MT rendelet által szabályozott állandó,
Paragraph Index: 498

25/1986. (VII. 8.) MT rendelet által szabályozott állandó, illetõleg ideiglenes lakóhely jogszabályi meghatározásokat váltották fel. Az Nytv. 5. §-a a polgár lakóhelyének, tartózkodási helyének és lakcím adatának fogalmait a saját alkalmazási körére szorítva határozza meg, nem érintve tehát sem a Vjt. és a Ve. egészét. A fentiek alapján az Országos Választási Bizottság megállapítja, hogy az a magyar állampolgár, aki a vonatkozó alkotmányos és törvényi rendelkezések alapján választójoggal rendelkezik, és akinek Magyarországon a jogszabályoknak megfelelõen bejelentett tartózkodási helye van — és ezt az erre a célra szolgáló hatósági igazolvánnyal igazolja —, jogosult arra, hogy a névjegyzékbe felvételt nyerjen. A helyi választási iroda vezetõje, illetve a szavazatszámláló bizottság köteles hitelt érdemlõen meggyõzõdni arról, hogy a névjegyzékbe felvételét kérõ ilyen személy vonatkozásában az Alkotmány 70. § (3) bekezdésében és a Vjt. 2. §

Source: https://magyarkozlony.hu/hivatalos-lapok/3286031d78134b12e22700e8e328ea8f4ad432e9/dokumentumok/ab69e420c076c6141fae34bac03d70d317636c4c/letoltes